Държавен вестник, бр. 13, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  13
могат да задават въпроси към кандидата, вклю­
чително и такива от становищата, постъпили 
от юридически лица с нестопанска цел, регис­
трирани за осъществяване на общественопо­
лезна дейност, и професионални организации, 
както и средствата за масово осведомяване. 
Времето за изложение на въп­росите е до 
2 минути, а времето на отговор – до 3 минути. 
6. Председателят на Комисията по кон­
ституционни и правни въпроси предоставя 
думата на кандидатите да отговарят на поста­
вените въпроси от лицата по чл. 89, ал. 5 от 
Правилника за организацията и дейността на 
Народното събрание, на които не е получен 
отговор по време на изслушването до този 
момент. 
7. От изслушването се изготвя пълен сте­
нографски протокол, който се публикува на 
интернет страницата на Народното събрание.
8. Комисията по конституционни и правни 
въпроси изготвя и внася в Народното събра­
ние на основание чл. 89, ал. 7 от Правилника 
за организацията и дейността на Народното 
събрание доклад от изслушването, към който 
се прилага списък на кандидатите, участвали 
в изслушването, подреден по азбучен ред на 
собствените им имена. Към доклада се при­
лага и проект на решение за избор на всеки 
кандидат за съдия в Конституционния съд на 
Република България. 
9. Отказът на кандидат от участие в из­
слушването или неговото оттегляне от вно­
сителя не спира процедурата по отношение 
на другите кандидати.
VI. Избор на съдия в Конституционния 
съд на Република България от Народното 
събрание
1. Заседанието се излъчва в реално време 
чрез интернет страницата на Народното съб­
рание. С решение на Народното събрание на 
заседанието може да присъстват предложените 
кандидати.
2. Комисията по конституционни и правни 
въпроси представя доклад за проведеното 
изслушване. 
3. Всеки от кандидатите се представя от 
предложил кандидатурата му народен пред­
ставител по поредността им, определена в 
списък, изготвен по азбучен ред на собствените 
имена, в изложение до 2 минути.
4. Народното събрание провежда разисква­
нията по представените кандидатури по реда 
на Правилника за организацията и дейността 
на Народното събрание.
5. Гласуването е явно чрез компютризира­
ната система за гласуване, като се извършва 
поотделно за всеки кандидат по поредността, 
определена в списъка на кандидатите.
6. За избран се смята кандидатът, по­
лучил повече от половината от гласовете 
на присъстващите народни представители. 
Ако няколко кандидати са получи повече от 
половината от гласовете на присъстващите 
народни представители, избран е кандидатът, 
получил най-много гласове „за“. 
7. Ако никой от кандидатите не получи 
необходимите гласове, Народното събрание 
приема решение за откриване на нова про­
цедура за избор.
VII. Задължение за деклариране на несъв­
местимост по чл. 49, ал. 1, т. 1 и на промяна 
в декларираните обстоятелства по чл. 49, 
ал. 1, т. 3 от Закона за противодействие на 
корупцията
1. След приключване на процедурата за 
избор по реда на раздел VI избраният съдия в 
Конституционния съд на Република България 
от Народното събрание подава декларация 
за несъвместимост по чл. 49, ал. 1, т. 1 от 
Закона за противодействие на корупцията 
във връзка с чл. 147, ал. 5 от Конституцията 
на Република България, по образец съгласно 
приложение № 4 към решението.
2. При промяна в декларираните обстоя­
телства в декларацията по т. 1 избраният 
съдия в Конституционния съд на Република 
България от Народното събрание подава 
декларация по чл. 49, ал. 1, т. 3 от Закона за 
противодействие на корупцията, по образец 
съгласно приложение № 5 към решението.
Решението е прието от 51-вото Народно съб­
рание на 12 февруари 2025 г. и е подпечатано 
с официалния печат на Народното събрание.
Председател на Народното събрание: 
Наталия Киселова
Приложение № 1
към Решение за приемане на Процедурни 
правила за условията и реда за предлагане 
на кандидати, представянето и публичното 
оповестяване на документите, изслушването 
на кандидатите и избор на съдия в Консти­
туционния съд на Република България от 
квотата на Народното събрание
Д Е К Л А Р А Ц И Я
Долуподписаният/ата ......................................,
с ЕГН ……………, л.к. № ……….., изд. на ............  
от МВР ...............................................................,
ДЕКЛАРИРАМ, ЧЕ:
съм съгласен/на да бъда предложен/а за 
съдия в Конституционния съд на Република 
България от квотата на Народното събрание 
и личните ми данни да бъдат обработвани 
във връзка с провеждане на избора.
………………… г.	
Декларатор:…………….